**LĒMUMS**

Liepājā

|  |  |
| --- | --- |
| 2024. gada 22. februārī | Nr.52/2  (prot. Nr.2, 20.§) |

Par būvju nojaukšanu Klaipēdas ielā 65/67,

Liepājā

Lai sakārtotu Liepājas valstspilsētas pašvaldības īpašumu, pamatojoties uzPašvaldību likuma 4. panta pirmās daļas 2. punktu, 10. panta pirmās daļas 16. punktu, Civillikuma 1084. panta pirmo daļu, iepazīstoties ar būvinženiera Jura Jākobsona (būvprakses sertifikāts Nr.5-01991) 2023. gada 22. novembra vizuālo apsekošanas slēdzienu, ar kuru konstatēts, ka būvju (nojumes) nesošajām koka konstrukcijām redzamas trupes pazīmes, kas liecina par daļēju nestspējas zaudēšanu, kā arī grīdas seguma apakšējās nesošās konstrukcijas nepilda savas funkcijas, jumta skārda iesegumi deformējušies, radot drošības apdraudējumus pirmsskolas izglītības iestādes “Pasaciņa” audzēkņiem, iepazīstoties ar Liepājas Izglītības pārvaldes 2023. gada 23. novembra vēstuli “Par nojumju nojaukšanu” un izskatot Liepājas valstspilsētas pašvaldības domes pastāvīgās Finanšu komitejas 2024. gada 15. februāra lēmumu (sēdes protokols Nr.2), Liepājas valstspilsētas pašvaldības dome **nolemj:**

1. Nojaukt neapmierinošā vizuāli-tehniskā stāvoklī un neatjaunojamas Liepājas valstspilsētas pašvaldības īpašumā esošās būves (nojumes):

1.1. būvi Klaipēdas ielā 65/67, Liepājā ar kadastra apzīmējumu 1700 043 0092 003;

1.2. būvi Klaipēdas ielā 65/67, Liepājā ar kadastra apzīmējumu 1700 043 0092 004;

1.3. būvi Klaipēdas ielā 65/67, Liepājā ar kadastra apzīmējumu 1700 043 0092 005;

1.4. būvi Klaipēdas ielā 65/67, Liepājā ar kadastra apzīmējumu 1700 043 0092 006;

1.5. būvi Klaipēdas ielā 65/67, Liepājā ar kadastra apzīmējumu 1700 043 0092 007.

2. Liepājas Izglītības pārvaldei šim mērķim piešķirto finanšu līdzekļu ietvaros līdz 2025. gada 31. decembrim normatīvajos aktos noteiktajā kārtībā organizēt lēmuma 1. punktā minēto būvju nojaukšanu un teritorijas sakopšanu.

3. Pēc lēmuma 2. punkta izpildes Liepājas Nekustamā īpašuma pārvaldei organizēt nekustamā īpašuma sastāva izmaiņu reģistrāciju Nekustamā īpašuma valsts kadastra informācijas sistēmā un zemesgrāmatā.

4. Liepājas valstspilsētas pašvaldības izpilddirektora vietniekam būvniecības jautājumos kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Izpilddirektora birojam, Finanšu pārvaldei, Liepājas būvvaldei, Liepājas Izglītības pārvaldei, Liepājas Nekustamā īpašuma pārvaldei, Liepājas Nekustamā īpašuma pārvaldes Konversijas nodaļai, Liepājas Nekustamā īpašuma pārvaldes grāmatvedībai | |